Document ID: 31991R0151

Title and Content:
ΚΑΝΟΝΙΣΜΟΣ ( ΕΟΚ ) αριθ . 151/91 ΤΟΥ ΣΥΜΒΟΥΛΙΟΥ της 21ης Ιανουαρίου 1991 για την τροποποίηση του καταλόγου των λιγότερο ανεπτυγμένων χωρών που εμφαίνονται στο παράρτημα ΙΙ του κανονισμού ( ΕΟΚ ) αριθ . 429/87 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 428/87 του Συμβουλίου της 9ης Φεβρουαρίου 1987 για το σύστημα συμψηφισμού της απώλειας των εσόδων από τις εξαγωγές υπέρ των λιγότερο ανεπτυγμένων χωρών που δεν έχουν υπογράψει την τρίτη σύμβαση ΑΚΕ-ΕΟΚ(1 ), και ιδίως το άρθρο 9, την πρόταση της Επιτροπής, Εκτιμώντας : ότι η Δημοκρατία της Αϊτής υπέγραψε την τέταρτη σύμβαση ΑΚΕ-ΕΟΚ, και ως εκ τούτου θα επωφεληθεί, από το έτος εφαρμογής 1990, από το σύστημα Stabex που θεσπίστηκε με αυτήν τη σύμβαση - ότι πρέπει, κατά συνέπεια, να διαγραφεί αυτή η χώρα από τον κατάλογο των χωρών που περιλαμβάνονται στο παράρτημα ΙΙ του κανονισμού ( ΕΟΚ ) αριθ . 429/87 του Συμβουλίου της 9ης Φεβρουαρίου 1987 για τον καθορισμό των λεπτομερειών εφαρμογής του κανονισμού ( ΕΟΚ ) αριθ . 428/87 ( 2 ), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Η Δημοκρατία της Αϊτής διαγράφεται από τον κατάλογο των χωρών που παρατίθεται στο παράρτημα ΙΙ του κανονισμού ( ΕΟΚ ) αριθ . 429/87 . Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Εφαρμόζεται από την 1η Ιανουαρίου 1990 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 21 Ιανουαρίου 1991 .

Classification Labels:
1070
321
986
703
36

Label Descriptions:
{"1070": "Λογιστική", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 54
427
614
3467

EuroVoc IDs (Expanded): 54
427
614
3467

Dataset Source: meu

Split: train